ai4bharat/Pralekha huggingface dataset:
பாதுகாப்பு அமைச்சகம்
இந்திய விமானப் படை கமாண்டர்கள் மாநாடு
விமானப் படை கமாண்டர்கள் மாநாடு 2020 ஜூலை 22 முதல் 24 ஆம் தேதி வரையில், புது டெல்லியில், விமானப் படை தலைமையகத்தில்  நடத்தப்படும். ``அடுத்த தசாப்தத்தில் இந்திய விமானப் படை'' என்பது மாநாட்டின் விவாதத்துக்குரிய முக்கிய தலைப்பாக எடுத்துக் கொள்ளப் பட்டிருக்கிறது. பாதுகாப்புத் துறை அமைச்சர் ஜூலை 22 ஆம் தேதி இதில் கலந்து கொண்டு மாநாட்டை தொடங்கி வைக்கவுள்ளார். பாதுகாப்புத் துறை செயலாளர், பாதுகாப்புத் தளவாட உற்பத்திப் பிரிவு செயலாளர் ஆகியோரும் தொடக்க விழாவில் கலந்து கொள்வார்கள் என்று எதிர்பார்க்கப் படுகிறது.
இந்த மாநாட்டிற்கு விமானப் படை தலைமைத் தளபதி, ஏர் சீப் மார்ஷல் ஆர்.கே.எஸ். பாடாவ்ரியா தலைமை வகிப்பார். மூன்று நாட்கள் நடைபெறும் மாநாட்டின் போது, இப்போதுள்ள செயல்பாட்டு சூழ்நிலை & காவல் பணி ஒதுக்கீடு உள்ளிட்ட விஷயங்கள் பற்றியும் விவாதிக்கப்படும். அடுத்த தசாப்தத்தில் இந்திய விமானப் படையின் செயல்பாட்டுத் திறனை மேம்படுத்துவதற்கான செயல் திட்டம் பற்றியும் மாநாட்டில் விவாதிக்கப்பட உள்ளது.
தேர்தல் ஆணையம்
மாநிலங்களவையில் காலியிடங்களை நிரப்புவதற்கான 2 ஆண்டுக்கு ஒருமுறையான தேர்தல்
17 மாநிலங்களைச் சேர்ந்த 55 மாநிலங்களவை உறுப்பினர்களின் பதவி காலம் இந்த ஆண்டு ஏப்ரல் மாதம் அவர்கள் ஓய்வு பெறுவதை அடுத்து முடிவுக்கு வருகிறது. இந்த பதவியிடங்கள் பற்றிய விவரம் வருமாறு:
|
|
வ.எண்
|
|
மாநிலம்
|
|
இடங்களின் எண்ணிக்கை
|
|
ஓய்வு பெறும் தேதி
|
|
-
|
|
மகாராஷ்டிரா
|
|
7
|
|
02.04.2020
|
|
-
|
|
ஒடிசா
|
|
4
|
|
-
|
|
தமிழ்நாடு
|
|
6
|
|
-
|
|
மேற்கு வங்கம்
|
|
5
|
|
-
|
|
ஆந்திரப் பிரதேசம்
|
|
4
|
|
09.04.2020
|
|
-
|
|
தெலங்கானா
|
|
2
|
|
-
|
|
அசாம்
|
|
3
|
|
-
|
|
பீகார்
|
|
5
|
|
-
|
|
சத்தீஸ்கர்
|
|
2
|
|
-
|
|
குஜராத்
|
|
4
|
|
-
|
|
அரியானா
|
|
2
|
|
-
|
|
இமாச்சலப் பிரதேசம்
|
|
1
|
|
-
|
|
ஜார்க்கண்ட்
|
|
2
|
|
-
|
|
மத்தியப் பிரதேசம்
|
|
3
|
|
-
|
|
மணிப்பூர்
|
|
1
|
|
-
|
|
ராஜஸ்தான்
|
|
3
|
|
-
|
|
மேகாலயா
|
|
1
|
|
12.04.2020
மேலே குறித்த மாநிலங்களவையில் உள்ள காலியிடங்களுக்கான
2 ஆண்டுக்கு ஒருமுறை தேர்தலை கீழ்கண்ட அட்டவணையின்படி நடத்த தேர்தல் ஆணையம் முடிவு செய்துள்ளது.
|
|
வ.எண்.
|
|
நிகழ்வு
|
|
தேதி
|
|
1.
|
|
அறிவிக்கை வெளியிடுதல்
|
|
06 மார்ச் 2020 
|
|
2.
|
|
வேட்பு மனு தாக்கல் செய்ய கடைசி நாள்
|
|
13 மார்ச் 2020 
|
|
3.
|
|
வேட்பு மனு பரிசீலனை
|
|
16 மார்ச் 2020 
|
|
4.
|
|
வேட்பு மனுக்களை விலக்கிக் கொள்ள கடைசி நாள்
|
|
18 மார்ச் 2020 
|
|
5.
|
|
தேர்தல் நாள்
|
|
26 மார்ச் 2020 
|
|
6.
|
|
வாக்குப்பதிவு நேரம்
|
|
காலை மணி 09.00 முதல் மாலை மணி 04.00 வரை
|
|
7.
|
|
வாக்கு எண்ணிக்கை நாள்
|
|
26 மார்ச் 2020  மாலை மணி 05.00
|
|
8.
|
|
தேர்தல் நடைமுறை முடிக்கப்பட வேண்டிய நாள்
|
|
30 மார்ச் 2020 
தேர்தலில் வாக்குச்சீட்டுகளின் மேல் வாக்காளர்கள் தங்கள் விருப்பங்களை பதிவு செய்வதற்கு தேர்தல் அதிகாரி வழங்கும் குறிப்பிட்ட அளவுகள் உள்ள ஒருங்கிணைந்த ஊதா ஸ்கெட்ச் பேனாக்கள் மட்டுமே பயன்படுத்தப்பட வேண்டும். இந்த தேர்தலில் வேறு எந்த பேனாவும் எந்த சூழ்நிலையிலும் பயன்படுத்தக் கூடாது.
சுயேச்சையான, நியாயமான தேர்தல் நடைபெறுவதை உறுதி செய்ய பார்வையாளர்கள் நியமனம் உள்ளிட்ட தேர்தல் நடைமுறையை கண்காணிப்பதற்கான போதுமான நடவடிக்கைகள் எடுக்கப்பட வேண்டும் என்று தேர்தல் ஆணையம் அறிவித்துள்ளது.
பிரதமர் அலுவலகம்
சந்திர சேகர் ஆசாத் பிறந்த நாளில் பிரதமர் அவருக்குப் புகழாரம்
பிரதமர் திரு நரேந்திர மோடி, சந்திர சேகர் ஆசாத் பிறந்த நாளில் அவருக்கு புகழஞ்சலி செலுத்தியுள்ளார்.
பிரதமர், சுட்டுரை வாயிலாக வெளியிட்டுள்ள செய்தியில் "பாரத மாதாவின் வீரமிக்க மகனான சந்திர சேகர் ஆசாத்தை, அவரது பிறந்த நாளில் நினைவுகூர்கிறேன். துடிப்பான அவரது இளமைக்காலத்தில், இந்தியாவை ஏகாதிபத்தியத்தின் பிடியிலிருந்து விடுவிப்பதில் அவர் முனைப்புடன் ஈடுபட்டார். அவர் எதிர்காலத்தை குறித்த சிந்தனையாளராக விளங்கினார். வலுவான மற்றும் நியாயமான இந்தியாவைப் பற்றி கனவு கண்டார்" என்று கூறியுள்ளார்.
(
PIB Headquarters
அஞ்சல் குறை தீர்ப்பு நாள்
அஞ்சல் குறை தீர்ப்பு நாளானது வரும் திங்கட்கிழமை அன்று காலை 11.00 மணிக்கு சென்னை வடக்கு கோட்ட அலுவலகத்தில் முதுநிலை கண்காணிப்பாளரால் நடத்தப்பட உள்ளது. பொதுமக்கள் யாவரும் சென்னை வடக்கு கோட்டத்திற்குட்பட்ட அஞ்சல் நிலையங்களில் உள்ள தங்களது அஞ்சல் சேவை தொடர்பான குறைகளை கடிதம் வாயிலாக கீழ்காணும் முகவரிக்கு 02.11.2019-க்குள் வந்து சேரும் வண்ணம் அனுப்புமாறு கேட்டுக் கொள்ளப்படுகிறார்கள்.
அஞ்சல் குறை தீர்ப்பு கூட்டம், முதுநிலை கோட்ட கண்காணிப்பாளர் அலுவலகம், சென்னை வடக்கு கோட்டம் , புது எண்.5, பழைய எண்.3, நான்காவது மாடி, எத்திராஜ் சாலை, எழும்பூர், சென்னை-600 008 என்ற முகவரியில் நடைபெற உள்ளதாக அஞ்சலக முதுநிலை கண்காணிப்பாளர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
உலக மனநல ஆரோக்கிய தினத்தையொட்டி மாநிலங்களில் தொலை மனநல ஆரோக்கிய உதவி மற்றும் கட்டமைப்பு தொடங்கப்பட்டுள்ளது
உலக மனநல ஆரோக்கிய தினத்தையொட்டி மாநிலங்களில் தொலைபேசி வாயிலாக மனநல ஆரோக்கிய உதவி மற்றும் கட்டமைப்பை மத்திய சுகாதார மற்றும் குடும்ப நலத்துறை தொடங்கியுள்ளது. பெங்களூருவில் உள்ள தேசிய மனநல ஆரோக்கியம் மற்றும் நரம்பு அறிவியல் கழகத்தில் கர்நாடகா ஆளுநர் திரு தாவர் சந்த் கெலாட் காணொலி காட்சி வாயிலாக தொடங்கிவைத்தார்.
மொத்தம் 23 தொலை மனநல ஆரோக்கிய மையங்கள் ஏற்படுத்தப்பட்டுள்ளன. இதற்காக 24 மணி நேரமும் செயல்படும் வகையில், 14416 என்ற இலவச தொலைபேசி எண் அறிவிக்கப்பட்டுள்ளது.
இந்திய போட்டிகள் ஆணையம்
எஸ்கார்ட்ஸ் நிறுவனத்தில் கூடுதல் பங்குகளை குபோதா கார்பரேஷன் வாங்க இந்திய தொழிற்போட்டி ஆணையம் ஒப்புதல் வழங்கியுள்ளது
போட்டி சட்டம்- 2002, 32வது பிரிவின் கீழ் எஸ்கார்ட்ஸ் நிறுவனத்தின் கூடுதல் பங்குகளை குபோதா நிறுவனம் வாங்க இந்திய தொழிற்போட்டி ஆணையம் ஒப்புதல் வழங்கியுள்ளது.
இந்திய பங்குகள் மற்றும் பரிமாற்ற வாரிய விதிமுறைகள் 2011-ன்படி, முன்னுரிமை ஒதுக்கீடு மற்றும் கட்டாய டெண்டர் சலுகை மூலம் எஸ்கார்ட்ஸ் நிறுவனத்தின் கூடுதல் பங்குகளை குபோதா நிறுவனம் வாங்குகிறது.
குபோதா நிறுவனம் கடந்த 1890ம் ஆண்டில் அமைக்கப்பட்ட ஜப்பான் நிறுவனம். இந்நிறுவனம் டிராக்டர்கள், அறுவடை இயந்திரங்கள், நடவு இயந்திரங்கள் போன்ற வேளாண் இயந்திரங்களை தயாரித்து விற்பனை செய்கிறது. மேலும் தண்ணீர் பாதுகாப்பு உட்பட வேளாண் தொடர்பான பொறியியல் தொழில்நுட்பங்களை வழங்குகிறது.
எஸ்கார்ட்ஸ் நிறுவனம் இந்திய நிறுவனமாகும். இந்நிறுவனமும், வோண்துறை தொடர்பான இயந்திரங்கள் மற்றும் ரயில்வே சாதனங்கள் விற்பனையில் ஈடுபட்டுள்ளது. மேலும், எஸ்கார்ட்ஸ் நிறுவனம் தனது துணை நிறுவனங்கள் மற்றும் கூட்டு முயற்சி நிறுவனங்கள் மூலம், வேளாண் துறை தொடர்பான தீர்வுகள், நிதி மற்றும் பங்கு விற்பனையில் ஈடுபட்டுள்ளது.
இது தொடர்பான சிசிஐ-யின் விரிவான உத்தரவு பின்னர் வெளியிடப்படும்.
-----
(Visitor Counter : 149
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பாட்னாவில் பொதுப் போக்குவரத்து மற்றும் இணைப்புக்கான உத்வேகம்
பிரதமர் திரு.நரேந்திர மோடி தலைமையிலான மத்திய அமைச்சரவை பட்னாவில் ரூ. 13,365.77 கோடி மதிப்பிலான  தானப்பூர்- மித்தாப்பூர்  பாட்னா ரயில்வே நிலையத்தில் மாநிலங்களுக்கு இடையேயான புதிய முனையம் ஆகிய இரண்டு மெட்ரோ ரயில் தடங்களுக்கு ஒப்புதல் வழங்கியுள்ளது.
திட்ட விவரங்கள்:
- இத்திட்டம் ஐந்து வருடங்களில் முடிக்கப்படும்
- தானாப்பூர் – மித்தாப்பூர் வழித்தடம் நகரின் மையப் பகுதியின் ஊடே அதிகமான மக்கள் தொகையைக் கொண்ட ராஸா பஸார், தலைமைச்செயலகம், உயர்நீதிமன்றம், சட்டப்பல்கலைக்கழக ரயில் நிலையம் ஆகிய பகுதிகளை இணைக்கும்.
- பட்னா ரயில் சந்திப்புக்கும் மாநிலங்கள் இடையே பேருந்து முனையத்திற்கும் இடையேயான வழித்தடம் காந்தி மைதான், பட்னா பல்கலைக்கழகம், ராஜேந்திர நகர், மகாத்மா காந்தி சேது, போக்குவரத்து நகர் ஆகிய பகுதிகளை இணைக்கும்.
- இந்த மெட்ரோ ரயில் திட்டம் பட்னாவாசிகள், பயணிகள், தொழிலாளர்கள், பட்னாவிற்கு வருகை தருவோர் ஆகியோருக்கு பசுமையான நட்போடு கூடிய நீடிக்கத்தக்க பொது போக்குவரத்து வசதியை வழங்கும்.
மத்திய அமைச்சரவை
புதுப்பிக்கவல்ல எரிசக்தி துறையில் இந்தியா பிரான்ஸ் இடையே செய்துகொள்ளப்பட்ட புரிந்துணர்வு ஒப்பந்தத்திற்கு அமைச்சரவை ஒப்புதல்
2018 மார்ச் 10ம் தேதி புதுதில்லியில் புதுப்பிக்கவல்ல எரிசக்தி துறையில் இந்தியாவும் ஃபிரான்சும் செய்து கொண்ட புரிந்துணர்வு ஒப்பந்தத்திற்கு புதுதில்லியில் பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் பிந்தைய ஒப்புதல் அளிக்கப்பட்டது.
பரஸ்பரம் அடையாளம் காணப்பட்ட பகுதிகளில் இந்தியாவின் தேசிய சூரிய மின்சக்தி நிறுவனமும்ஃபிரான்சின் கமிசரியட் அல் எனர்ஜி நிறுவனமும் ஆராய்ச்சி/செயல்விளக்கம் /முன்னோடி திட்டங்களை அடையாளம் காண்பதை இரு தரப்பும் நோக்கமாக கொண்டுள்ளன. பரஸ்பர உடன்படிக்கை அடிப்படையில் இரு தரப்பும் சர்வதேச சூரிய மின்சக்தி கூட்டணி உறுப்பு நாடுகளில் முன்னோடி திட்டங்களை நடைமுறைப்படுத்தி ஈடுபடுத்தும். கூட்டு ஆராய்ச்சி திட்டங்கள், கூட்டு ஆராய்ச்சி மற்றும் அபிவிருத்தி, கூட்டு பயிலரங்குகள், நிபுணர்கள் பரிமாற்றம் உள்ளிட்ட ஆராய்ச்சி மற்றும் தொழில்நுட்ப பரிமாற்றம் மற்றும் தகவல் கட்டமைப்பு உள்ளிட்ட பல்வேறு வழிகளில் கூட்டணி ஏற்படக்கூடும்.
இந்த புரிந்துணர்வு ஒப்பந்தம் இரு நாடுகளுக்கு இடையே இருதரப்பு ஒத்துழைப்பை வலுப்படுத்தும்.
சமூக நிதி மற்றும் அதிகாரமளித்தல் அமைச்சகம்
நாட்டில் உள்ள துப்புரவுத் தொழிலாளர்கள்
நாட்டில் தற்போது மனிதக் கழிவுகளை அகற்றும் பணியில் ஈடுபட்டுள்ள துப்புரவுத் தொழிலாளர்கள் குறித்த விவர அறிக்கை ஏதும் இல்லை என மத்திய சமூக நீதி & அதிகாரமளித்தல் துறை இணை அமைச்சர் ராம்தாஸ் அத்வாலே தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், மனிதக் கழிவுகளை மனிதர்களே அகற்றுவது 06.12.2013 முதல் தடை செய்யப்பட்டிருப்பதாக கூறியுள்ளார். எந்த ஒரு தனி நபரோ அல்லது அமைப்போ மேற்குறிப்பிட்ட தேதியிலிருந்து மனிதக் கழிவுகளை அகற்றும் பணியில் எந்தவொரு நபரையும் ஈடுபடுத்துவதோ அல்லது இதற்காக பணியமர்த்துவதோ இல்லை. அது போன்று பணி அமர்த்துவது 2013ஆம் ஆண்டு தடைச்சட்டத்திற்கு எதிரானது என்றும் இந்தச் சட்டத்தை மீறுவோருக்கு இரண்டு ஆண்டுகள் சிறைதண்டனை அல்லது ரூ.1 லட்சம் வரை அபராதமோ அல்லது இரண்டும் சேர்த்தோ விதிக்கப்படும் என்றும் அவர் தெரிவித்துள்ளார்.
தமிழ்நாட்டில் 398 துப்புரவு தொழிலாளர்கள் மனிதக் கழிவுகளை அகற்றும் பணியில் ஈடுபட்டிருப்பதாக கூறியுள்ள திரு ராம்தாஸ் அத்வாலே, அதிகபட்சமாக உத்தரப்பிரதேசத்தில் 32,473 தொழிலாளர்கள் இத்தொழிலில் ஈடுபட்டிருப்பதாக அடையாளம் காணப்பட்டிருப்பதாகவும் தெரிவித்துள்ளார். இதே போன்று தமிழ்நாட்டில் 2017முதல் 2021-ஆம் ஆண்டு வரை 43 தொழிலாளர்கள் இத்தொழிலில் ஈடுபட்டிருந்தபோது உயிரிழந்திருப்பதாகவும் அமைச்சர் தனது பதிலில் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1811403
------
(Visitor Counter : 712
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரம் மற்றும் குடும்ப நலத்துறை அமைச்சராக திரு மன்சுக் மண்டாவியா பொறுப்பேற்பு; இணையமைச்சராக டாக்டர் பாரதி பிரவீன் பவார் பொறுப்பேற்பு
மத்திய சுகாதாரம் மற்றும் குடும்பநலத்துறை அமைச்சராக திரு மன்சுக் மாண்டவியா இன்று பொறுப்பேற்றுக் கொண்டார். இத்துறையின் இணையமைச்சராக டாக்டர் பாரதி பிரவீன் பவார் பொறுப்பேற்றார்.
அவர்களை சுகாதாரத்துறை செயலாளர் திரு ராஜேஷ் பூஷன், கூடுதல் செயலாளர்கள் திருமிகு வந்தனா குர்னானி, டாக்டர் மனோகர் அக்னானி, திரு விகாஷ் ஷீல், திரு அலோக் சக்சேனா, உடல் தகுதி மற்றும் விளையாட்டு அறிவியல் சங்கத்தின் தலைமை நிர்வாக அதிகாரி திரு அருண் சிங்கால் உள்ளிட்ட மூத்த அதிகாரிகள் வரவேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733588
மனித வள மேம்பாட்டு அமைச்சகம்
உயர்கல்வி நிறுவனங்களில் பாலின சமத்துவப் பயிற்சி மற்றும் உரிமைகள் குறித்த விழிப்புணர்வு
பல்கலைக்கழக மானியக் குழுவின் மனிதவள மேம்பாட்டு மையங்கள் ஆசிரியர்களுக்கு பாலின சமத்துவம் குறித்த புத்துணர்வு மற்றும் குறுகிய கால பயிற்சிகளை நடத்தியுள்ளது. 2020-21-ல் இந்த மையங்கள் பாலின சமத்துவம் குறித்து இத்தகைய 35 பயிற்சி வகுப்புகளை நடத்தியுள்ளது.
மேலும் புதிதாக பணியில் சேர்க்கப்பட்ட ஆசிரியர்கள் அனைவருக்கும் அரசியல் சட்ட மாண்பு, மனித உரிமைகள், அடிப்படைக் கடமைகள் பற்றிய பயிற்சி வகுப்புகள் இந்த மையங்களால் நடத்தப்பட்டன. 2020-21-ல் கல்லூரிகளில் பாலின விழிப்புணர்வு குறித்து 716 பயிலரங்குகள் நடத்தப்பட்டன.
மத்திய கல்வித் துறை இணையமைச்சர் டாக்டர் சுபாஷ் சர்க்கார் மாநிலங்களவையில் இன்று கேள்வி ஒன்றுக்கு எழுத்து பூர்வமாக அளித்த பதிலில் இதனைத் தெரிவித்துள்ளார்.
எரிசக்தி அமைச்சகம்
பவர் பைனான்ஸ் கார்ப்பரேஷன் மற்றும் ஜம்மு காஷ்மீர் பவர் கார்ப்பரேஷன் இடையே ஒப்பந்தம் கையெழுத்தானது
அரசுக்கு சொந்தமான முன்னணி வங்கி சாரா நிதி நிறுவனமான பவர் பைனான்ஸ் கார்ப்பரேஷன் லிமிடெட் மற்றும் ஜம்மு காஷ்மீர் பவர் கார்ப்பரேஷன் லிமிடெட் ஆகியவற்றுக்கிடையே ஒப்பந்தம் ஒன்று கையெழுத்தானது.
இந்த ஒப்பந்தத்தின் மூலம் ஜம்மு காஷ்மீர் பவர் கார்ப்பரேஷன் லிமிடெட்டின் நிலுவை தொகைகளை சரி கட்டுவதற்காக ரூபாய் 2,790 கோடி வழங்குவதற்கு பவர் பைனான்ஸ் கார்ப்பரேஷன் லிமிடெட் ஒப்புதல் அளித்தது.
தற்சார்பு இந்தியா இயக்கத்தின் கீழ் ஜம்மு காஷ்மீர் யூனியன் பிரதேசத்துக்கான நிதி வழங்குதலுக்காக பவர் பைனான்ஸ் கார்ப்பரேஷன் லிமிடெட் மற்றும் ஜம்மு காஷ்மீர் பவர் கார்ப்பரேஷன் லிமிடெட் ஆகிய இந்த ஒப்பந்தம் கையெழுத்தாகி பரிமாறிக் கொள்ளப்பட்டது.
மே மாதத்தில், மின்சார விநியோக நிறுவனங்களுக்காக ரூபாய் 90,000 கோடி நிதி வழங்கும் திட்டத்தை அரசு அறிவித்தது.
இதன்படி, குறைவான வட்டி விகிதத்தில் பவர் பைனான்ஸ் கார்ப்பரேஷன் மற்றும் ஆர் ஈ சி ஆகிய நிறுவனங்களின் மூலம் மின்சார விநியோக நிறுவனங்களுக்கு நிதி உதவி வழங்கப்படும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
(Visitor Counter : 124
வணிகம் மற்றும் தொழில்துறை அமைச்சகம்
ஏற்றுமதியாளர்கள், உலகிற்கு தரமான பொருள்களை வழங்கும் வகையில் போட்டிக்குரியவர்களாக இருக்க வேண்டும் என திரு. பியூஷ் கோயல் வலியுறுத்தல்
மத்திய வர்த்தகம் தொழில்துறை மற்றும் ரயில்வே அமைச்சர் திரு. பியூஷ் கோயல், இன்று இந்தியத் தொழில் கூட்டமைப்பு - சிஐஐ ஏற்பாடு செய்திருந்த ஏற்றுமதி குறித்த டிஜிட்டல் உச்சி மாநாட்டில் காணொளி மூலம் கலந்து கொண்டார். இந்த உச்சிமாநாட்டின் நிறுவனப் பங்குதாரராக இந்திய ஏற்றுமதி-இறக்குமதி வங்கி இருந்தது.
உச்சிமாநாட்டில் உரையாற்றிய திரு. கோயல், தொழில்துறை மற்றும் தனியார் துறையிடமே வருங்கால வளர்ச்சி உள்ளது என்று கூறினார். இதில் அரசுக்கு மிகக் குறைந்த அளவுக்கே பங்கு உள்ளது என்றார் அவர். இந்தியாவின் ஏற்றுமதியை அதிகரிக்க, உற்பத்திக்குப் புத்துயிர் ஊட்டுதல், ஏற்றுமதியை பல்வகைப்படுத்துதல், ஏற்றுக் கொள்ளக்கூடிய புதிய, கூடுதல் சந்தைகளைக் கண்டறிதல் என மூன்று முக்கிய வழிகள் உள்ளதாக அமைச்சர் அடையாளம் காட்டினார். தற்போதைய வலுவான பகுதிகளை ஒருங்கிணைப்பதுடன், ஏற்றுமதியை பல்வகைப்படுத்துதல், நமது பொருளாதாரம் வளர்ச்சியுற அவசியமாகும் என்று அவர் வலியுறுத்தினார். வாகன உதிரிபாகப் பிரிவு, மரப்பொருள்கள், குளிர்சாதனக் கருவிகள் மற்றும் இதரப் பொருள்களை உள்நாட்டிலேயே உற்பத்தி செய்வதை மேம்படுத்த இந்தியாவுக்கு மிகப் பெரிய வாய்ப்பு உள்ளதாக அவர் கூறினார். மின்னணு உற்பத்தியை மெய்ட்டி  ஊக்குவித்து வருகிறது, மருந்து தயாரிப்புப் பிரிவில் ஏபிஐ உற்பத்தி ஊக்குவிக்கப்படுகிறது, வேளாண் ஏற்றுமதிப் பிரிவில் வாய்ப்புகள் பெருமளவுக்கு உள்ளன என்று அவர் தெரிவித்தார். தகவல் தொழில்நுட்பம் சார்ந்த சேவையில், இந்தியாவின் வலிமையையும், நிபுணத்துவத்தையும் உலகம் அங்கீகரித்துள்ளது என்று கூறிய அவர், ஆகவே, அடுத்த ஐந்து ஆண்டுகளில், இந்தப் பிரிவில், 500 பில்லியன் டாலர் ஏற்றுமதி இலக்கை எட்டுமாறு நாஸ்காமை  கேட்டுக் கொண்டிருப்பதாகத் தெரிவித்தார்.
தற்சார்பு இந்தியா  வெறும் தன்னிறைவு மட்டுமல்ல என்றும், வலிமையான இடத்திலிருந்து உலகை ஊக்குவிப்பது என்றும் அவர் கூறினார். உலகச் சந்தையில், குறிப்பாக உலக விநியோகச் சங்கிலி மாறுதலுக்கு உட்பட்டுவரும் நிலையில், நம்பகமான பங்குதாரராகவும், நம்பத்தகுந்த நண்பராகவும் இந்தியா உருவெடுக்கும் என அவர் கூறினார். இந்தியாவை தற்சார்பு கொண்ட நாடாக மாற்றும் பிரதமரின் தொலைநோக்கு குறித்து குறிப்பிட்ட திரு. கோயல், வலிமையான இடத்திலிருந்து நாம் பேச வேண்டும், போட்டிக்குரியவர்களாக இருப்பதுடன், தரமான பொருள்களை உலகுக்கு வழங்க வேண்டும் என்று கேட்டுக்கொண்டார். வெற்றி பெறுவதற்கு நமக்குள் ஊக்குவிப்பு உணர்வு இருக்க வேண்டும். சவால்களை எதிர்கொள்ளும் விருப்பம் இருக்குமானால், எந்த நெருக்கடியும் நமது முன்னேற்றத்தைத் தடுக்க முடியாது என்று அவர் தெரிவித்தார்.
தொலைதொடர்பு மற்றும் தகவல் தொழில்நுட்ப அமைச்சகம்
மத்திய அமைச்சர் திருமதி ஸ்மிருதி இரானி மகளிர் நல சேமிப்பு கணக்கை தொடங்கினார்; அஞ்சல் அலுவலகங்கள் மூலம் மகளிருக்கு அதிகாரம் அளிப்பதற்கான வழிகள்
மத்திய மகளிர் மற்றும் குழந்தைகள் மேம்பாட்டுத்துறை, சிறுபான்மையின நலத்துறை அமைச்சர் திருமதி ஸ்மிருதி இரானி இன்று பிற்பகல் சன்சத் மார்க் தலைமை அஞ்சல் அலுவலகம் சென்று மகளிர் நல சேமிப்புக் கணக்கை தொடங்கினார். அவருக்கான கணக்கு தொடங்கப்பட்டு, கணினியில் பதிவேற்றம் செய்யப்பட்ட பதிவுப் புத்தகம் அவரிடம் வழங்கப்பட்டது.
அப்போது அஞ்சல் அலுவலக ஊழியர்கள், மகளிர் நல சேமிப்பு கணக்கு வைத்திருப்போர் மற்றும் செல்வமகள் சேமிப்பு திட்ட கணக்குதாரர்கள் ஆகியோரிடம் அவர் உரையாற்றினார்.
சிறுமிகள் உட்பட மகளிருக்கு அதிகாரமளிக்கும் வகையில், விடுதலை அமிர்தப் பெருவிழாவின் நினைவாக 2023-24-ம் ஆண்டிற்கான மத்திய பட்ஜெட்டில் மகளிர் நல சேமிப்புத் திட்டத்தை நிதியமைச்சர் திருமதி நிர்மலா சீதாராமன் அறிவித்தார்.
அறிவியல் மற்றும் தொழில்நுட்பத்துறை
அனல் மின் நிலைய கொதிகலன்களுக்கான மேம்பட்ட பாதுகாப்புடன் கூடிய புதிய பூச்சு தொழில்நுட்பம்  அவற்றின் திறன் காலஅளவை நீட்டிக்கும்
அனல் மின் நிலையங்களில் கொதிகலன் பாகங்களுக்கு மேம்படுத்தப்பட்ட பாதுகாப்பை வழங்கும் தனித்துவமான லேசர் அடிப்படையிலான பூச்சு தொழில்நுட்பத்தை  இந்திய விஞ்ஞானிகள் உருவாக்கியுள்ளனர். தற்போது பயன்படுத்தப்படும் மேற்பரப்பு தொழில்நுட்பங்களுடன் ஒப்பிடுகையில் இது கொதிகலன் பாகங்களின் ஆயுளை 2- 3 மடங்கு அதிகரிக்க முடியும். இந்தத் தொழில்நுட்பம் அனல் மின் நிலையங்களின் கொதிகலன் பாகங்களுக்கு மட்டுமல்லாமல், அதிக வெப்பநிலை, அரிப்பு, அரிக்கும் சூழல் ஆகியவை தொடர்பான எந்தவொரு பொறியியல் பயன்பாட்டிற்கும் ஏற்றது என்று கண்டறியப்பட்டுள்ளது.
மேலும் விவரங்களுக்கு, இந்திய காப்புரிமை # 201811039663 ஐ பார்க்கவும் அல்லது டாக்டர் எஸ்.எம்.ஷெரீப்பை  தொடர்பு கொள்ளலாம்.
(Visitor Counter : 138
கனரகத் தொழில்கள் அமைச்சகம்
ஷாங்காய் ஒத்துழைப்பு அமைப்புடனான ஒத்துழைப்பை அதிகரிக்க இந்தியா தீர்மானித்துள்ளது: டாக்டர் மகேந்திரநாத் பாண்டே
உஸ்பெகிஸ்தானில் நடைபெற்ற ஷாங்காய் ஒத்துழைப்பு அமைப்பின் உறுப்புநாடுகளைச் சேர்ந்த தொழில்துறை அமைச்சர்களின் 2-வது கூட்டத்தில் காணொலி வாயிலாக உரையாற்றிய மத்திய கனரக தொழில்துறை அமைச்சர் டாக்டர் மகேந்திரநாத் பாண்டே, ஷாங்காய் ஒத்துழைப்பு அமைப்புடனான ஒத்துழைப்பை அதிகரிக்க இந்தியா தீர்மானித்துள்ளதாக கூறினார்.
இந்த அமைப்பில் இந்தியா தொடர்ந்து தீவிரமாக, நேர்மறை மற்றும் ஆக்கப்பூர்வமான முறையில் பணியாற்றும் என்றார். பரஸ்பர நலன் பயக்கும் வாய்ப்புகளை ஆராய, ஷாங்காய் ஒத்துழைப்பு அமைப்பின் உறுப்புநாடுகளைச் சேர்ந்த தொழில்துறையினருடன், இணைந்து செயல்பட இந்தியா உறுதிபூண்டுள்ளதாகவும் அவர் குறிப்பிட்டார்.
இந்த பிராந்தியத்தின் சமூக - பொருளாதார மற்றும் தொழில்வளர்ச்சிக்கு புதிய வழிகாட்ட வேண்டும் என்றும் அவர் வலியுறுத்தினார். ஷாங்காய் ஒத்துழைப்பு அமைப்பிற்கு உட்பட்ட நாடுகளின் தொழில்துறையினருடன் தொழில் ரீதியான ஒத்துழைப்பை ஊக்குவிப்பதற்கான வரைவுத் திட்டம் ஒன்றை இந்தியா தயாரித்திருப்பதுடன், உறுப்பு நாடுகளுக்கான ஒழுங்குமுறைகளை வகுப்பது மற்றும் கண்காட்சிகளுக்கு ஏற்பாடு செய்யவும் இந்தியா ஆயத்தமாக உள்ளது என்றார்.
கொவிட்-19 பெருந்தொற்று பாதிப்புக்கு இடையேயும் இந்தியாவின் தொழில்துறை செயல்பாடு குறிப்பிடத்தக்க அளவு மேம்பட்டிருப்பதாகவும் திரு மகேந்திர நாத் பாண்டே தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1841751
அறிவியல் மற்றும் தொழில்நுட்பத்துறை
அகச்சிவப்புக் கதிர் ஈர்ப்புத் தொழில்நுட்பங்களுக்கான புதிய செயற்கை நானோ கட்டமைப்புகள் பாதுகாப்பு, வரைபட செயலாக்கம் மற்றும் உணர்திறன் ஆகியவற்றில் பயனுள்ளதாக அமையும்
கேலியம் நைட்ரைடு  நானோ கட்டமைப்புகளுடன், அகச்சிவப்பு  ஒளியைக் கட்டுப்படுத்தி ஈர்ப்பதற்கான ஒரு புதிய முறையானது, பாதுகாப்புத் தொழில்நுட்பங்கள், ஆற்றல் தொழில்நுட்பங்கள், வரைபட செயலாக்கம் , உணர்திறன் மற்றும் பலவற்றில் பயனுள்ளதாக அமையும். மிகவும் திறன்மிக்க அகச்சிவப்பு ஈர்ப்பு அமைப்புகள், உமிழ்ப்பான்கள் மற்றும் மாடுலேட்டர்களை உருவாக்க உதவும்.
நீல ஒளி உமிழ்வுக்காகப் பரவலாகப் பயன்படுத்தப்படும் ஜிஏஎன், மிகவும் மேம்பட்ட குறைக்கடத்திகளில் ஒன்றாகும். ஜிஏஎன்-னின் புலப்படும் மற்றும் புற ஊதா ஒளி பயன்பாடுகள் ஏற்கனவே உணரப்பட்டிருந்தாலும், எல்இடி-கள் மற்றும் லேசர் டயோடுகள் வணிக ரீதியாக கிடைக்கும் நிலையில் அகச்சிவப்பு ஒளி உருவாக்குதலில் ஜிஏஎன் பயன்பாடு அல்லது ஜிஏஎன் அடிப்படையிலான அகச்சிவப்பு ஆப்டிகல் கூறுகளை உருவாக்குதல் குறைவாகவே உள்ளது.
அறிவியல் மற்றும் தொழில்நுட்பத் துறையின் கீழ் செயல்படும் தன்னாட்சி நிறுவனமான பெங்களூருவில் உள்ள ஜவஹர்லால் நேரு உயர் அறிவியல் ஆராய்ச்சி மையத்தின்  ஆராய்ச்சியாளர்கள், ஜிஏஎன் நானோ கட்டமைப்புகளுடன் அகச்சிவப்பு ஒளி உமிழ்வு மற்றும் ஈர்த்தலை முதன்முறையாக காண்பித்துள்ளனர். ஜிஏஎன்-னிலிருந்து நீல ஒளி உமிழ்வு அறியப்பட்டிருந்தாலும், அது எல்இடி களில் பயன்படுத்தப்படுகிறது. அகச்சிவப்பு ஒளி-பொருள் தொடர்புகள் ஜிஏஎன்-னில் நிரூபிக்கப்படுவது இதுவே முதல் முறை. இந்த செயல்விளக்கத்திற்காக, அவர்கள் அகச்சிவப்பு நிறமாலை வரம்பில் ஒளி-பொருள் தொடர்புகளுக்கு வழிவகுக்கும் ஜிஏஎன் நானோ கட்டமைப்புகளில், மேற்பரப்பு துருவமுனை தூண்டுதல்கள் எனப்படும் அறிவியல் நிகழ்வைப் பயன்படுத்தியுள்ளனர்.
“கடந்த 25 ஆண்டுகளில், ஜிஏஎன்-னுடன் நீல நிற எல்இ.டி, உலகத்தை கணிசமாக மாற்றியுள்ளது. ஜிஏஎன்-னிலிருந்து நீல ஒளி உமிழ்வு நன்கு புரிந்து கொள்ளப்பட்டாலும், அகச்சிவப்பு ஒளியியலுக்கு ஜிஏஎன்-னைப் பயன்படுத்துவது உறுதியாக நிறுவப்படவில்லை. அகச்சிவப்பு நானோபோடோனிக் பயன்பாடுகளில் ஜிஏஎன்-ஐப் பயன்படுத்துவதற்கான ஒரு புதிய முறையை எங்கள் பணி நிரூபித்துள்ளது. முக்கியமாக, நாங்கள் நிரூபித்த அகச்சிவப்பு மேற்பரப்பு துருவமுனைப்பு தூண்டுதல்களைப் பல குறைக்கடத்திகளுக்கும் பயன்படுத்தப்படலாம் என்று விஞ்ஞானிகள் தெரிவித்துள்ளனர்." என 'நானோ லெட்டர்ஸ்'  என்ற புகழ்பெற்ற இதழில் இந்த ஆய்வு தொடர்பாக வெளியிடப்பட்ட கட்டுரையில் தெரிவிக்கப்பட்டுள்ளது. அத்துடன் இந்த தொழில்நுட்பத்தின் செயல்முறை விளக்கப்பட்டுள்ளது.
"இந்தப் பணி எரிசக்தி, ஆற்றல், பாதுகாப்பு, வரைபட செயலாக்கம்  மற்றும் பிற பயன்பாடுகளுக்கான அகச்சிவப்பு  ஆதாரங்கள் மற்றும் கண்டுபிடிப்பாளர்களுக்கான தேவையை நிவர்த்தி செய்வதில் பெரிதும் பயனளிக்கும்" என்று ஜவஹர்லால் நேரு உயர் அறிவியல் ஆராய்ச்சி மையத்தின் உதவிப் பேராசிரியர் டாக்டர் பிவாஸ் சாஹா கூறினார்.
தகவல் மற்றும் ஒலிபரப்பு அமைச்சகம்
உலக திரைப்படங்களைக் கொண்டாடும் 51-வது இந்திய சர்வதேச திரைப்படத் திருவிழா வண்ணமயமான நிகழ்ச்சிகளுடன் நிறைவு
51-வது இந்திய சர்வதேச திரைப்படத் திருவிழாவின் உயரிய தங்க மயில் விருதை இரண்டாம் உலகப் போர் பற்றிய டேனிஷ் திரைப்படமான இன் டு தி டார்க்னஸ் வென்றுள்ளது. இந்த விருதுக்கான ரூ. 40 லட்சம் ரொக்கப் பரிசை இந்தத் திரைப்படத்தின் இயக்குனர் திரு ஆண்டர்ஸ் ரெஃப்னும், தயாரிப்பாளர் லேனே போர்க்லும் சமமாக பெற்றுக்கொள்வார்கள். அவர்களுக்கு தலா ஒரு சான்றிதழும் வழங்கப்பட்டுள்ளது.
கோவாவில் இன்று நடைபெற்ற திரைப்படத் திருவிழாவின் நிறைவு நிகழ்ச்சியில் இந்த விருது அறிவிக்கப்பட்டது. இது தவிர சிறந்த இயக்குநர், நடிகருக்கான வெள்ளி மயில் விருதுகளும் வழங்கப்பட்டன. மேலும் 51-வது இந்திய சர்வதேச திரைப்படத் திருவிழாவின் சிறப்பு நடுவர்மன்ற விருதும் வழங்கப்பட்டது.
மத்திய சுற்றுச்சூழல், வன இணை அமைச்சர் திருபாபுல் சுப்ரியோ, கோவா மாநில ஆளுநர் திரு பகத்சிங் கோஷியரி, மாநில ஆளுநர் டாக்டர் பிரமோத் சாவன்த் ஆகியோர் இந்த விழாவில் கலந்து கொண்டனர். பழம்பெரும் இந்தி நடிகை திருமதி ஜீனத் அமன், நாடாளுமன்ற உறுப்பினரும் நடிகருமான திரு ரவி கிஷன் ஆகியோர் வண்ணமயமான நிறைவு விழாவில் சிறப்பு விருந்தினர்களாக கலந்து கொண்டனர். பிரபல நடிகர் திரு பிஸ்வஜித் சட்டர்ஜிக்கு இந்த ஆண்டின் இந்திய ஆளுமை விருது வழங்கப்பட்டது.
நிகழ்ச்சியில் பேசிய அமைச்சர் திரு பாபுல் சுப்ரியோ, பெருந்தொற்றுக்கு இடையேயும் பல்வேறு குழப்பங்களையும், தடைகளையும் கடந்து அனைவரின் ஒத்துழைப்போடும் இந்தத் திருவிழா வெற்றிகரமாக நடைபெற்றிருப்பதாகத் தெரிவித்தார்.
நிகழ்ச்சியில் பேசிய தகவல் மற்றும் ஒலிபரப்புச் செயலாளர் திரு அமித் காரே, ஆசியாவிலேயே முதன்முறையாக ஹைபிரிட் முறையில் திரைப்படத் திருவிழா இந்தியாவில் நிகழ்ந்திருப்பதாக பெருமிதம் கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691936
மத்திய அமைச்சரவை
சட்டம் மற்றும் நீதித் துறையில் ஒத்துழைப்பு மற்றும் கூட்டு ஆலோசனைக் குழுவை நிறுவுதல் குறித்து இந்தியா மற்றும் இங்கிலாந்து இடையேயான ஒப்பந்தத்திற்கு மத்திய அமைச்சரவை ஒப்புதல்
சட்டம் மற்றும் நீதித் துறையில் ஒத்துழைப்பு மற்றும் கூட்டு ஆலோசனைக் குழுவை நிறுவுதல் குறித்து இந்தியா மற்றும் இங்கிலாந்து இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான ஒப்புதல் மத்திய அமைச்சரவை அளித்துள்ளது.
சட்ட நிபுணர்கள், அரசாங்க அதிகாரிகள் ஆகியோரின் துறை சார்ந்த அனுபவங்களை பரிமாறுதல் மற்றும் அவர்களின் பயிற்சி மற்றும் பல்வேறு நீதிமன்றங்களில் உள்ள வழக்குகளை பயனுள்ள பயனுள்ள சட்ட உதவி முறையை கொண்டுவருதல் ஆகியவை மற்றும் கூட்டு ஆலோசனைக் குழுவை நிறுவுவதற்கான திட்டம் குறித்த பிரச்சினைகளை மற்றும் தேவைகளை இந்த புரிந்துணர்வு ஒப்பந்தம் நிறைவேற்றும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைக் கட்டுமான இயந்திரங்களுக்கும், நிலத்தை தோண்டும் கனமான இயந்திரங்களுக்கும் ஓட்டுனர் உரிமம் / பதிவை வலியுறுத்த வேண்டாம் என்று மத்திய சாலைப் போக்குவரத்து அமைச்சகம் அறிவுறுத்தல்
கனமான சாலைக் கட்டுமான இயந்திரம் என்பது மோட்டார் வாகனம் அல்ல என்றும், இது மோட்டார் வாகன சட்டத்தின் கீழ் வராது என்றும் மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் தெளிவுபடுத்தி உள்ளது. எனவே இத்தகைய இயந்திரங்களுக்கு வாகன பதிவையோ, ஓட்டுனர் உரிமத்தையோ பெறுமாறு வலியுறுத்த வேண்டாம் என்று இந்த அமைச்சகம், மாநிலங்களையும், யூனியன் பிரதேசங்களையும் கேட்டுக் கொண்டுள்ளது.
இந்த அமைச்சகம் அனைத்து மாநிலங்கள் மற்றும் யூனியன் பிரதேசங்களுக்கு எழுதியுள்ள கடிதம் ஒன்றில், சாலைக் கட்டுமான மற்றும் மறுசீரமைப்பு இயந்திரம், மறுசுழற்சி இயந்திரங்கள், மண்ணை சமப்படுத்தும் இயந்திரம் ஆகியவற்றை மத்திய மோட்டார் வாகன விதிமுறைகள் 1989-ன் கீழ் பதிவு செய்வது தொடர்பான பல்வேறு மனுக்கள் பெறப்பட்டதாகக் கூறியுள்ளது. இந்த அமைச்சகம் தனது கடிதத்தில், மோட்டார் வாகனச் சட்டம் 1988 பிரிவு 2 -ன் கீழ் சாலைகளில் ஓடுவதற்கான பயன்பாட்டுக்கு உள்ள வாகனங்களை மட்டுமே குறிப்பிடுவதாகவும், சாலைகளை சீரமைப்பது போன்ற சிறப்புப் பயன்பாட்டுக்கான இயந்திரங்கள் இதில் குறிப்பிடப்படவில்லை என்றும் தெளிவுபடுத்தி உள்ளது. எனவே இவற்றுக்கு ஓட்டுனர் உரிமம் அவசியம் இல்லையென்றும் அமைச்சகம் தெரிவித்துள்ளது.
(Visitor Counter : 184